கேள்வி: ஒஸ்டின் பெர்னாண்டோ பற்றி தகவல் சொல்.
பதில்: கலுப்பகே ஒஸ்டின் பெர்னாண்டோ (''Kalupage Austin Fernando'') இலங்கை அரசு அதிகாரியும், கிழக்கு மாகாணம், இலங்கை கிழக்கு மாகாண ஆளுநர் ஆவார்.
கேள்வி: ஒஸ்டின் பெர்னாண்டோ - பணி பற்றி தகவல் சொல்.
பதில்: பெர்னாண்டோ 1963 ஆம் ஆண்டில் நாகொடை ரோயல் தேசியக் கல்லூரியில் ஆசிரியராகப் பணியில் சேர்ந்தார். பின்னர் 1967 இல் இலங்கை நிருவாக சேவையில் சேர்ந்தார். மட்டக்களப்பு மாவட்டம், மாத்தளை மாவட்டம் மாவட்டங்களில் உதவி தேர்தல் ஆணையாளராகவும், பொலன்னறுவை மாவட்டம், நுவரெலியா மாவட்டம் மாவட்டங்களில் மாவட்டச் செயலாளர் (இலங்கை) பணியாற்றினார். பின்னர் அவர் கூட்டுறவு ஆணையாளர், பதிவாளர் நாயகம், புனருத்தாரண அமைச்சின் செயலாளர், அஞ்சல்மா அதிபர், இரத்தினக்கல் கூட்டுத்தாபனத் தலைவர், உள்ளூராட்சி மாகாணசபை அலுவல்கள் அமைச்சு, உள்நாட்டலுவல்கள் அமைச்சு, அமைச்சுகளின் செயலாளர் போன்ற முக்கிய பொறுப்புகளை வகித்தார். ஐக்கிய நாடுகள் அவையின் ஆலோசகராகப் பணியாற்றிய பின்னர் 2001 டிசம்பரில் பாதுகாப்பு அமைச்சின் செயலாளராக நியமிக்கப்பட்டார். 2015 ஆம் ஆண்டு சனவரியில் தெரிவான புதிய இலங்கை சனாதிபதி மைத்திரிபால சிறிசேன பெர்னாண்டோவை சனாதிபதி ஆலோசகராக 2015 சனவரி 15 இல் நியமித்தார். 2015 சனவரி 27 அன்று கிழக்கு மாகாணத்தின் ஆளுநராக நியமிக்கப்பட்டார். ஒஸ்டின் பெர்னாண்டோ ''My Belly is White: Reminiscences of a Peacetime Secretary of Defence'' என்ற நூலை எழுதியுள்ளார்.